== Historie ==
=== Oprindelse ===
Georgisk talende jøder er et af de ældste overlevende jødiske samfund i verden. De georgiske jøder har rundt regnet en historie på 2.600 år i området. Deres oprindelse, også kendt som ''gurjim'' eller ''kartveli ebraelebi'', er uklar. [[Mundtlig litteratur|Mundtlig tradition]], formidlet fra generation til generation, tilskriver deres oprindelse [[Israels ti forsvundne stammer]], som blev sendt i landflygtighed i [[Babylon]]. Denne tradition bliver delt af jøderne i [[Dagestan]] og [[Kurdistan]]. Denne forestilling går ud på, at de første georgiske jøder kom til det sydlige Georgien efter [[Nebukadnesar II]]s erobring af Jerusalem i år 586 f.Kr. og landflygtigheden i Babylon. Dette støttes af [[Leonti Mroveli]]s historiske redegørelse fra middelalderen, der oplyser, at jøderne bad den lokale hersker (''mamasakhlisi'') i området Mtskheta om et sted at bosætte sig mod at betale tribut, og han anviste dem et sted ved Aragvi ved en kilde, som blev kaldt for Zanavi, som senere blev omdøbt til Zanavi, jødernes bolig.<ref name="Georgian Historiography 2004, s. 60"/> En anden version, som Mroveli har givet, var jødernes bosætning i Georgia sket under den romerske periode under kejser [[Vespasian]]. Han skrev, at jøderne levede i Georgien længe før 100-tallet e.Kr.<ref name="Georgian Historiography 2004, s. 60"/>
Historie